Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, alarma egoeran eta PFEZaren aitorpenaren kanpainan zehar finantza-erakundeek Nafarroan izandako jokabideari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Finantza-entitateek alarma egoeran zehar eta PFEZaren aitorpena egiteko kanpainan zehar izandako jarduerari dagokionez,

• Zein da Nafarroako Gobernuaren iritzia finantza-erakundeek Nafarroan izandako jokabideari buruz?

Iruñean, 2020ko ekainaren 4an

Foru parlamentaria: Laura Aznal Sagasti